钦定古今图书集成/明伦汇编/氏族典/第284卷 > 黄彦远
## 钦定古今图书集成/明伦汇编/氏族典/第284卷 > 黄彦远

按《尚友录》：“彦远字思邈，金谿人。政和二年进士，为平
江府教授。值睦寇偪近邑境，官吏宵遁，母尧氏闻难，
遣人勉之曰：‘忠孝不两立，汝当死职，勿吾忧也’。”彦远
以义率士民城守，贼不敢犯。丁艰，哀毁成疾，庐墓三
年。服除，再调吉水令而归，隐居东庵，著《五经指南》《运
气要览》《东庵文集》。